Jabarkan Persemadian dari Kemangkatan dan pemakaman Raja Bhumibol Adulyadej dalam bahasa melayu

Dataran awam Sanam Luang akan digunakan sebagai tempat persemadian di mana dibinanya sebuah kompleks pancaka sementara (Phra Merumat) yang menelan masa kira-kira satu tahun dan satu bilion baht hasil kutipan cukai. Kompleks tersebut dirobohkan selepas persemadian selesai.

Reka bentuk kompleks pancaka diumumkan secara rasmi pada 28 Oktober, dan sebuah upacara istimewa diadakan pada 19 Disember untuk kenderaan rata pemakaman diraja. Kerja pembinaan kompleks bermula pada 27 Februari 2017 dan siap pada bulan September. Inilah pancaka yang paling besar dibina semenjak upacara pemakaman Raja Rama V (Chulalongkorn) pada 1911. Upacara diadakan di bahagian utara Dataran Diraja Sanam Luang, tidak seperti dahulu yang diadakan di bahagian selatan.

Pada 19 November, Ketua Jabatan Seni Halus Kementerian Kebudayaan Anant Chuchote mengunjungi Nakhon Pathom di mana dibuatnya tajau persemadian daripada kayu cendana lama semenjak purba kala. Beliau meminta orang awam untuk memberikan sokongan dan bantuan untuk pembuatan tajau diraja di samping 150 orang tukang dari Pejabat Seni Tradisional. Pada Januari 2017, jabatan tersebut mengeluarkan iklan mencari tenaga kerja untuk penyelenggaraan di kompleks pancaka diraja Sanam Luang.

Sekitar 12 Februari 2017, astaka kerajaan dan rumah sembahyang sedang dibina sementara Tentera Diraja Thai mula membuat pedati meriam diraja baharu untuk upacara persemadian, siap pada April 2017 untuk dihantar ke Jabatan Seni Halus Kementerian Kebudayaan. Reka bentuk binaan pancaka menggabungkan unsur-unsur seni dan kaedah pembinaan tradisional dan moden.

Proses pembinaan pancaka diraja bermula dengan upacara perasmian pada waktu pagi 27 Februari 2017 di Dataran Sanam Luang yang dihadiri oleh Perdana Menteri Thailand Jen (B) Prayut Chan-o-cha. Pada masa yang tepat, alang waja tengah pancaka diangkat masuk ke dalam tapak dengan kren setelah direstui dengan upacara agama Buddha.

Pada 1 April, kawasan pancaka menyaksikan kerja pembinaan yang lebih cepat daripada biasa bagi persemadian diraja kerana semua binaan sudah mencapai tahap tengah-tengah jalan pembinaan lebih awal daripada dijangka. Jabatan Seni Halus juga ditugaskan untuk melakukan pengubahsuaian reka bentuk tajau diraja besar untuk kegunaan upacara dan dijangka memilih tarikh dalam bukan Oktober untuk acara persemadian. Pedati meriam berdasarkan pedati seumpamanya yang digunakan dalam permakaman British, siap pada akhir bulan April dan disampaikan ke JSH supaya kerja penghiasan boleh bermula tepat pada masa sempena upacara persemadian kelak.

Upacara persemadian diraja diadakan di Dataran Sanam Luang pada 26 Oktober 2017, 13 hari selepas ulang tahun pertama kemangkatan baginda. Pada hari itu, sama seperti di upacara persemadian kerajaan sejak 1995, sebuah persembahan Khon diadakan di perkarangan dataran atas anjuran Yayasan Pemupukan Pekerjaan Tambahan dan Teknik-Teknik Berkaitan DYMM Ratu Sirikit dari Thailand (SUPPORT) dan Institut Bunditphatthanasilpa. Atas sebab betapa pentingnya upacara ini, latihan raptai rasmi bermula seawal 15-16 May dengan dipimpin oleh Divisi Kelengkapan Tentera Diraja Thai dengan dua buah kenderaan tentera untuk menduga perarakan pedati besar di wilayah Saraburi.

Akhbar bahasa Inggeris tempatan The Nation mewartakan pada 11 Mei bahawa pancaka diraja dan astaka biarawan sudah hampir sedia untuk siap awal, yang paling cepat setakat ini bagi persemadian diraja pada zaman moden, sementara kerja memasang siap perhiasan untuk pancaka berada di tahap akhir.

Setakat 24 September lebih 5,500 orang bersukarela untuk berkhidmat pada hari persemadian. Untuk menggalakkan penyertaan lebih ramai, sesetengah ibu wilayah Thai telah membina pancaka replika untuk mereka yang tidak dapat ke Bangkok untuk memberikan penghormatan terakhir pada hari persemadian. Di Bangkok pula, rakyat mahupun pelancong yang hendak menziarahi acara persemadian boleh mengambil perkhidmatan percuma MRT Bangkok, BTS Skytrain, BRT Bangkok serta feri awam di Khlong Phadung Krung Kasem (Hua Lamphong-Pasar Thewarat) dan Khlong Pasicharoen (Phetchkasem 69-Pratunam Pasicharoen).  Kementerian Kesihatan Awam menghantar ramai kakitangan perubatan untuk berkhidmat sewaktu acara persemadian.

Garis masa persemadian dan acara-acara berkaitan

15 Mei higga 29 September - raptai untuk pembawa pedati, pemandu dan pemegang tali di Saraburi dan kemudian di Bangkok23 May - Upacara berpahala pertama di Dataran Diraja, Bangkok9 Jun - Upacara berpahala kedua di Dataran Diraja, Bangkok22 Ogos - Upacara berpahala ketiga di Dataran Diraja, Bangkok21 September - Upacara pentakdisan kebangsaan bagi pedati pemakaman diraja di Muzium Negara Bangkok5 Oktober- Hari akhir lawatan umum ke Tajau dan Keranda Diraja di Dewan Singgahsana Dusit Maha Phasat, Istana Perama, Bangkok7 Oktober - Raptai umum pertama bagi perarakan permakaman di Bangkok (dari Istana Besar ke Dataran Diraja Sanam Luang)13 Oktober - Majlis memperingati ulang tahun pertama kemangkatan Raja Bhumibol Adulyadej (Rama IX)15 Oktober - Raptai umum kedua bagi perarakan permakaman di Bangkok21 Oktober - Raptai umum ketiga bagi perarakan permakaman di Bangkok25 Oktober18:00 (UTC+07:00): Upacara berjaga malam terakhir ke hadapan Tajau dan Keranda Diraja di Dewan Singgahsana Dusit Maha Phasat, Istana Perama, Bangkok26 Oktober - Upacara Persemadian07:00: Sembahyang pagi dan upacara keberangkatan Tajau dan Keranda Diraja disusuli sarapan09:00 - 11:30: Perarakan permakaman dari Dewan Singgahsana Dusit Maha Phasat ke Pancaka Diraja di Dataran Diraja Sanam Luang16:45: Upacara memperingati waktu petang17:30: Upacara penyalaan pancaka dan penghormatan terakhir oleh Batalion Ketiga, Regimen Infrantri Pertama Pengawal Peribadi Baginda dan Batalion Artileri Pertama, Pengawal Raja bagi pihak Angkatan Bersenjata Diraja Thai22:00: Upacara pembakaran jasad serta persembahan Khon, boneka dan konsert muzikal di luar27 Oktober: Hari pengalihan abu dan tinggalan diraja

07:00: Pengalihan abu dan tinggalan dari pancaka disusuli sembahyang sarapan10:00: Perarakan diraja untuk memindahkan abu dan tinggalan diraja ke Dewan Singgahsana Dusit Maha Phasat, Istana Diraja28 Oktober17:30: Majlis terakhir di hadapan abu dan tinggalan diraja serta kenduri29 Oktober10:00: Majlis keberangkatan dan perarakan tinggalan diraja10:35: Upacara menyimpan tinggalan di raja di Dewan Singgahsana Chakri Maha Prasat, Istana Perama16:00:  Majlis keberangkatan abu diraja17:40: Upacara menyimpan tinggalan di raja di Tanah Permakaman Diraja Wat Ratchabophit disusuli perarakan ke Kuil Diraja Wat Bowonniwet Vihara serta majlis peringatan terakhir